So Long, Marianne

«So Long, Marianne» er en sang av Leonard Cohen. Den var med på hans debutalbum Songs of Leonard Cohen som kom ut i 1967. Det er en av Cohens mest kjente sanger.

Sangen har bakgrunn i Cohens forhold til Marianne Jensen. De to ble kjent på Hydra dit hun opprinnelig hadde flyttet med sin daværende mann Axel Jensen. Han så mindre og mindre til henne fordi hun holdt til i Europa mens han bodde og arbeidet i USA. Han har omtalt henne som muse. Leonards sønn Adam Cohen hadde mange år senere en kort flørt på Hydra med ei jente som viste seg å være Mariannes datter, men «det ble bare for absurd».

Kirsten Bråten Berg sang Håvard Rems norske gjendiktning «På gjensyn, lille venn» på Hadde månen en søster. Andre versjoner er innspilt av blant andre John Cale og Suzanne Vega, BBC beskriver Cale/Vega-versjon som en av de beste av mange Cohen-cover. Bill Callahan har spilt inn sin versjon. Adam Cohen har fremført sin egen variant. Rufus Wainwright fremfører ofte sin versjon under konserter.

«So Long, Marianne» er brukt som filmmusikk av blant andre Werner Herzog i den eksperimentelle Fata Morgana (1971) og av Rainer Werner Fassbinder i Warnung vor einer heiligen Nutte (1971).

Kari Hesthamars bok fra 2008 heter også So Long, Marianne. Ei kjærleikshistorie (Spartacus, utgitt på engelsk av ECW press i 2014) der fortelles Marianne Ihlens versjon av forholdet til Axel Jensen og Cohen.

Litteratur

Referanser

Eksterne lenker   
 

Leonard Cohen